Meursius erklærede sig vel villig til at modtage tilbuddet, men måtte dog bede om nogen udsættelse for at afvikle sine forhold i Leiden, hvad også blev ham indrømmet. Sagen var vel især den, at han først ville have et skrift fuldendt, som han havde under udarbejdelse, hans ''Athenæ Bataviæ'', en beskrivelse af staden og universitetet Leiden, der udkom [[1625]], forsynet med en stor mængde [[kobberstik]], særlig billeder af næsten alle Leidens lærde mænd. Skriftet er tilegnet ovennævnte Christian Friis og viser, at Meursius da allerede havde søgt at gøre sig bekendt med dansk historie og litteratur. Kort efter begav han sig på rejsen med sin familie. Over [[Odense]], hvor Holger Rosenkrantz modtog ham og beholdt ham en måneds tid hos sig, nåede han i juni [[1625]] til Sorø.
Litteratur Sprogforskning Historie Humaniora Universiteter Undervisning